
	ACTA 


	Expedient núm.: 
	Òrgan col·legiat: 

	JGL/2021/48 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	27 de desembre de 2021 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/47 de la Junta de Govern Local de la sessió duta a terme el dia 20 de desembre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CEMENTIRI
	Expedient 2427/2021. Permís per dipositar unes restes mortals 

	Favorable
	Tipus de votació: unanimitat

	Vista la sol·licitud de petició de permís per dipositar unes restes mortals a un nínxol del cementiri municipal de Solsona, el dia 17 de desembre de 2021;
A proposta del regidor delegat de serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita un cop pagada la taxa establerta a l'ordenança corresponent. El preu públic per treballs de cementiri ascendeix a 150,00 €/servei més el 21% IVA.


COMUNICACIÓ
	Expedient 2056/2020. Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM)

	Favorable
	Tipus de votació: unanimitat

	Es dóna compte del contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM) i que es transcriu tot seguit:
«Contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM)
Barcelona, 1 de gener de 2022
Reunits
D’una banda, la Xarxa Audiovisual Local, SL, i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada pel Sr. Lluís Garriga Paituví, com a Conseller Delegat de la mateixa, segons escriptura de nomenament de càrrec, autoritzada pel Notari de Barcelona, Sr. Lluís Jou i Mirabent, de data 15 de novembre de 2019, amb número de protocol 2637.
De l’altra, l'Ajuntament de Solsona, i domicili social a Solsona, carrer del Castell, 20, 25280 Solsona, representat per la Sra. Judit Gisbert i Ester, com a alcaldessa del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa, una plataforma única de continguts multimèdia i serveis adreçats als mitjans de comunicació local.
II. Que la XAL és la impulsora de la convocatòria per a la coproducció de magazines territorials per a l’any 2022, amb l’objectiu d’estimular la cooperació i el treball en xarxa entre les ràdios locals adherides a la XAL mitjançant la coproducció i emissió per part de les ràdios de magazines territorials cadascun dels quals comptarà amb la participació d’un mínim de tres emissores i així contribuir a l’oferta de programació en directe de les ràdios amb una oferta àmplia de proximitat.
III. Que l’Ajuntament de Solsona (en endavant, La Productora), que té per objecte entre d'altres, i en virtut dels seus estatuts, la producció radiofònica, i compta amb l’experiència i els mitjans tècnics, materials i humans necessaris per a desenvolupar les activitats pròpies del seu objecte amb la màxima eficiència i qualitat, ha presentat a la XAL un projecte per a la producció d’un programa radiofònic.
IV. Que La Productora és una entitat adherida al Protocol General de Serveis de la XAL i d’acord a l’establert a l’esmentat Protocol General, la XAL actua com a estructura de concertació, cooperació i coordinació de les seves entitats adherides en benefici del mateix sector per tal de garantir-ne la seva viabilitat i singularitat en el territori i col·labora amb elles compartint els objectius i estratègies que permeten optimitzar els recursos disponibles en benefici d’una millor oferta de continguts i serveis; i, en tant que estructura de coordinació, coprodueix o encarrega la producció de programes a les televisions de proximitat o a aquelles productores que presentin propostes d’interès per a la XAL i/o per a les seves entitats adherides.
V. Que els Procediments de Contractació de la XAL estableixen, al seu article 3.2.2, que la contractació audiovisual s’adjudicarà de manera directa quan el contractista sigui una de les entitats adherides al Protocol General de Serveis de la XAL, en tenir, per raó de la seva adhesió a l’esmentat Protocol, la facultat de produir o coproduir programes i continguts, tot cedint els drets d’explotació a la societat.
VI. Que La Productora ha adquirit la totalitat dels drets de propietat intel·lectual, industrial i d’imatge que necessàriament hagi d’aportar per al desenvolupament de la seva activitat professional i el resultat que se’n derivi.
VII. Que és d’interès de la XAL que La Productora realitzi el programa radiofònic que a continuació s’especifica per a la qual cosa les parts formalitzen el present contracte de coproducció, en base a les següents
Clàusules
Primera. Objecte.
El present contracte té per objecte regular les condicions de coproducció, cessió, distribució i emissió del programa “La Central” (en endavant, el Programa) amb les característiques següents:
· Títol: “La Central”
· Sinopsi: Magazine matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc.)
· Entitats col·laboradores: Ràdio Sallent, Ràdio Sant Fruitós, Ràdio 010, Solsona FM i Castellet Ràdio
· Periodicitat: diària, de dilluns a divendres, de 8.00 a 11.00 hores
· Temporada: 2022
· Període previst d’emissió: del 10/01/2022 al 10/07/2022.
Així mateix, és objecte del present contracte la cessió dels drets de propietat intel·lectual corresponents a la realització del Programa.
Segona. Condicions generals de la producció.
1. EL Programa es produirà als estudis de Ràdio Sant Fruitós (entitat encarregada de coordinar la realització de les tasques de producció del Programa amb les altres ràdios participants) i s'emetrà en directe per totes les emissores implicades en la producció, d’acord amb el projecte presentat a la XAL.
2. Correspon a La Productora fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
3. Sense perjudici de l’anterior, La Productora, assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a Internet (web, bloc, xarxes socials, etc.) que se’n derivin o siguin inherents a la seva producció audiovisual.
4. La Productora s'obliga a mantenir la XAL informada de qualsevol modificació substancial que pugui afectar a la producció del Programa.
Tercera. Autonomia.
La relació contractual derivada del present contracte és una relació purament mercantil, per la qual cosa La Productora conserva plenament la seva independència d’actuació i organització.
Tot el personal que executi les prestacions contractades dependrà únicament de La Productora a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
La Productora posarà a disposició de la XAL la documentació acreditativa de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals, a fi de garantir el compliment de les obligacions laborals del personal que presti els seus serveis en la producció del Programa.
Quarta. Vigència.
Amb independència de les estipulacions relatives als drets d’explotació, el present contracte serà vigent des de la data del lliurament del primer capítol del Programa fins a l’entrega del darrer dels capítols acordats.
Cinquena. Drets d’explotació.
1. La Productora declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Productora s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte. En qualsevol cas, es presumirà que La Productora ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
2. Així mateix, i d'acord amb els articles 88 i següents de la Llei de Propietat Intel·lectual, la cessió dels drets d'explotació presumeix l'autorització dels guionistes per a realitzar, en la forma d'emissió de l'obra, les modificacions estrictament exigides pel sistema de programació del mitjà, sense perjudici, en tot cas, dels drets morals reconeguts en l’article 14.4 de l'esmentada llei, que únicament podran ser exercitats sobre la versió definitiva. A aquests efectes, La Productora portarà a terme les accions que resultin oportunes per tal d’evitar i/o perseguir actuacions de tercers en relació als drets de propietat intel·lectual que es derivin del Programa i que tinguin relació amb la seva prestació.
3. La XAL podrà requerir l’elevació a escriptura pública dels contractes que recullin les cessions de drets de propietat intel·lectual sobre el Programa i els seus components creatius, a fi de garantir l’efectivitat dels drets d’explotació que li corresponguin d’acord amb l’establert en el present contracte. La XAL assumirà les despeses derivades de l’elevació a escriptura pública.
4. Tot l’anterior, sense perjudici de l’obligació que correspongui assumir a la XAL o les seves entitats adherides en el seu cas, amb les entitats de gestió col·lectiva de drets d’autor.
5. La Productora cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre el Programa i la totalitat dels seus components creatius.
6. La XAL, com a titular per tant de tots els drets d'explotació sobre el Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
7. L’import total del contracte inclourà expressament, a més de la remuneració pels serveis contractats, tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Sisena. Contraprestacions econòmiques.
1. La Productora percebrà, com a import d’aquest contracte, la quantitat de vuit mil quatre-cents euros (8.400.-€), més l’IVA del 21%, a raó de nou-cents trenta-cinc euros (935.-€) mensuals pel mes de gener; a raó de mil quatre-cents euros (1.400.-€) pels mesos de febrer a juny; i a raó de quatre-cents seixanta-cinc euros (465.-€) pel mes de juliol.
2. Aquest import s’abonarà a partir de l’inici de les emissions dels Programa, prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
3. L’import total del contracte suposa que La Productora assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia productora o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. La Productora en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les entitats adherides, a les entitats de gestió de drets corresponents i, posteriorment, liquidada per aquestes als seus legítims creditors.
4. La Productora ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Setena. Cessió.
La Productora no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, La Productora serà responsable de fer conèixer al tercer les condicions previstes en aquest document les quals seran vinculants per a les parts.
Vuitena. Publicitat.
1. La XAL podrà contractar espais publicitaris per a la seva inclusió en el Programa, dins dels límits legalment establerts, i podrà també celebrar contractes de patrocini per segons el que disposa l’article 24 de la Llei General de Publicitat. A aquests efectes, i d’acord amb les directrius de la XAL, el Programa s’entregarà amb els corresponents talls/blocs per a la inclusió de publicitat.
2. La Productora es compromet a no introduir en el Programa cap tipus de menció o al·lusió publicitària o propagandística, no acceptades expressament per la XAL. En aquest sentit, la XAL podrà requerir l’eliminació –o eliminar directament– aquells continguts del Programa que es puguin considerar publicitat il·lícita d’acord amb la legislació vigent.
3. A requeriment de la XAL, La Productora garanteix l’aparició del personal aportat per la XAL en les campanyes publicitàries o altre tipus de promocions dels continguts i serveis prestats per la XAL. No obstant això, qualsevol forma de promoció que incideixi en els drets al nom i la pròpia imatge de les persones implicades serà tractada de forma respectuosa i de conformitat amb la legislació vigent.
Novena. Imatge corporativa.
El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Productora. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
Desena. Notificacions.
1. Per la producció, realització i coordinació del Programa i tot allò que se’n derivi del mateix, inclòs el correcte lliurament del mateix o la seva comunicació a tercers, les parts designen les següents adreces de correu: La Productora: intervenció1@ajsolsona.cat / direccio@solsonafm.cat i la XAL: tmiedes@laxarxa.cat.
La XAL no serà responsable de totes aquelles comunicacions o trameses de material que no siguin lliurades directament a l’anterior adreça. En conseqüència, correspondrà a La Productora assumir els perjudicis causats, a ella o a la XAL, per les comunicacions o trameses de material que no siguin lliurats directament a l’adreça indicada.
2. Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Productora designa com a adreça per a qualsevol comunicació relacionada amb aquest contracte l’adreça de correu electrònic intervenció1@ajsolsona.cat / direccio@solsonafm.cat i la XAL l’adreça administracio@laxarxa.cat.
Onzena. Resolució del contracte.
1. El present contracte s’extingirà, amb caràcter general, per les següents causes:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim de quinze dies (15) respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Per causa de la naturalesa dels serveis contractats les parts acorden que en el supòsit d) del paràgraf anterior, la part renunciant o incomplidora haurà d’indemnitzar a l’altra amb una quantitat equivalent al 20% de l’import total del contracte.
3. Són causes de resolució unilateral del contracte, per part de la XAL, les següents:
a) La declaració de concurs o insolvència de La Productora en qualsevol altre procediment.
b) La manca d’adequació per part de La Productora respecte de la qualitat tècnica, artística i lingüística del Programa, d’acord amb l’establert en el present contracte.
c) La manca de dotació pressupostària de la XAL que no permeti fer efectiva la despesa derivada del contracte.
d) La pèrdua de La Productora de la condició d'entitat adherida al Protocol General de Serveis de la XAL per qualsevol causa, sense que es generi cap dret d'indemnització a favor seu.
e) L’incompliment de la RÀDIO de trobar-se al corrent de les seves obligacions tributàries, amb la seguretat social, i de l’avaluació i prevenció de riscos laborals.
4. La Productora s’obliga a incloure les condicions de suspensió del Programa i resolució del contracte abans estipulades en tots els contractes tècnics i artístics que formalitzi amb tercers per a la producció del Programa. En cas de no fer-ho, i en qualsevol cas, La XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Protecció de dades de caràcter personal.
Responsable del tractament: Xarxa Audiovisual Local, SL
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029) 
Telèfon: 935 08 06 67
Correu electrònic: serveisjuridics@laxarxa.cat
Delegat de Protecció de Dades: Servei d’Assessoria Jurídica de la XAL.
Base jurídica del tractament:
Reglament General de Protecció de Dades 2016/679.
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals.
Finalitat del tractament: gestionar i tramitar l’execució d’aquest contracte.
Destinataris: no estan previstes cessions de dades.
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades.
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Tretzena. Validesa del contracte.
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Catorzena. Legislació i jurisdicció.
El present contracte té caràcter mercantil i es regirà principalment pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document en el lloc i la data que figura al principi d’aquest contracte.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contracte esmentat i facultar l’alcaldessa per a la seva signatura.


CONTRACTACIÓ
	Expedient 2380/2021. Adhesió contracte marc ACM – manteniment de punts de recàrrega de vehicles elèctrics

	Favorable
	Tipus de votació: unanimitat

	L’Ajuntament de Solsona, en data 9 d’abril de 2018, va aprovar l’adhesió al sistema d’adquisició centralitzada amb destinació als ens locals de Catalunya que l’ACM, conjuntament amb el Consorci Català pel Desenvolupament Local, té constituït.
El Consorci Català pel Desenvolupament Local (CCDL), per encàrrec de l’Associació Catalana de Municipis (ACM), i prèvia tramitació del procediment administratiu corresponent a tal efecte de conformitat amb els plecs de clàusules administratives particulars i prescripcions tècniques aprovats en sessió de la Comissió Executiva de data 14 de juny de 2017 i publicats al perfil de contractant de l’entitat, va aprovar, en la sessió de la seva Comissió Executiva de data 19 d’octubre de 2017, adjudicar l’Acord marc de mobilitat sostenible amb destinació a les entitats locals de Catalunya (exp. 2016.02) a les empreses que resultaren seleccionades en el procediment esmentat.
En data 15 de gener de 2018 es va formalitzar, entre el CCDL i les diferents entitats mercantils seleccionades, el corresponent contracte com a adjudicatàries de l’Acord marc de mobilitat sostenible, licitat per part del CCDL.
En la sessió de la Comissió Executiva del CCDL celebrada el dia 26 d’abril de 2018 i prèvia tramitació del corresponent procediment administratiu a tal efecte, va ser adoptat un acord en virtut del qual es disposà aprovar definitivament la cessió de l’Acord marc en qüestió a favor de l’ACM, per tal que aquesta última, que la va acceptar formalment, se subrogués en la posició del CCDL en relació amb tots els drets i deures derivats de la relació contractual, així com en relació a qualsevol altre efecte jurídic, procedint a formalitzar-se les actuacions citades entre les entitats cedida, cedent i cessionària, el dia 27 d’abril de 2018.
Finalitzat el període de vigència inicial de l’Acord marc, i de conformitat amb els principis d’eficàcia, eficiència, racionalització, etc. que regeixen l’actuació dels poders públics, per Resolució de la Central de contractació de data 7 de novembre de 2018 es va aprovar definitivament la primera pròrroga de la totalitat dels sub-lots de l’Acord marc de mobilitat sostenible amb destinació a les entitats locals de Catalunya, amb excepció dels sub-lots 3.5, 5.4 i 8.2. Actuacions que es van formalitzar en contracte administratiu amb les diferents empreses adjudicatàries i seleccionades, en data 12 de novembre de 2018.
Finalitzada la primera pròrroga de l’Acord marc, i de conformitat amb els principis d’eficàcia, eficiència, racionalització, etc. que regeixen l’actuació dels poders públics, per Resolució de la Central de contractació de data 19 de desembre de 2019 es va aprovar definitivament la segona pròrroga dels sub-lots de l’Acord marc de mobilitat sostenible amb destinació a les entitats locals de Catalunya, següents: 1.1, 1.6, 1.9, 1.11, 1.12, 2.5, 2.6, 7.1, 7.3, 7.4, 8.1, 10 i lots 3 (excepte els sub-lots 3.2, 3.3, 3.7 i 3.13) i la primera pròrroga del sublot 8.2. Actuacions que es van formalitzar en contracte administratiu amb les diferents empreses adjudicatàries i seleccionades, en data 15 de gener de 2018.
En data 23 de novembre de 2020 la Comissió de Presidència de l’ACM aprova definitivament la tercera pròrroga de l’Acord marc de mobilitat sostenible amb destinació a les entitats locals de Catalunya, pels sub-lots 1.1, 1.6, 1.11, 2.5, 2.6, 3.1, 3.4, 3.5, 3.6, 3.8, 3.10, 3.11, 7.1, 7.3, i 7.4, per un període màxim de dotze mesos, a comptar des del 15 de gener de 2021. Aprova definitivament la segona pròrroga del sub-lot 8.2 i la tercera pròrroga del sub-lot 8.1 i del lot 10 per un període de dotze mesos més, a comptar des del 15 de gener de 2021. Es van formalitzar el 3 de desembre de 2020.
Antecedents de l’entitat
Vist que es va contractar per l'ACM l'adquisició dels aparells dels punts de recàrrega de vehicles elèctrics i el seu manteniment + software del primer any, ara es tracta de renovar el manteniment i el software per a un termini de 24 mesos dels mateixos equips i amb la mateixa empresa adjudicatària de la instal·lació.
L’objecte d’aquest Acord marc es qualifica com a contracte administratiu mixt de subministrament i serveis, segons el que estableixen els articles 2 de la Directiva 2014/24/UE, de 26 de febrer de 2014, sobre contractació pública i 12, en relació als articles 9 i 12, tots ells del Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic.
L’Acord marc desenvoluparà la seva execució en els termes dels articles 33.4 de la DN i el 198.4 del TRLCSP pel que fa als lots 3, 8 i 10, i del 33.3, lletra «a» de la DN i el 198.3 del TRLCSP pels lots 1, 2, 5 i 7, i té com a objecte la regulació de les condicions en què tindran lloc el subministrament dels bens i serveis, adquirits per les entitats destinatàries, adherides al sistema de contractació centralitzada del CCDL i l’ACM, a l’empara d’allò disposat a l’article 205.2 del TRLCSP.
D’acord amb el que preveuen els articles 52 i ss. del Decret legislatiu 2/2003, de 28 d’abril pel qual s’aprova el Text refós de la Llei municipal i de règim local de Catalunya, i resta de disposicions vigents concordants en matèria de règim local que regulen el règim de funcionament i competències de les entitats locals,
La Junta de Govern Local, en virtut de les facultats que té delegades per decret d'alcaldia 339/2021, de 4 d’octubre, per unanimitat dels assistents, acorda:
Primer. Disposar l’adhesió del municipi de Solsona a la tercer pròrroga de l’Acord marc de mobilitat sostenible amb destinació a les entitats locals de Catalunya (exp. 2016.02).
Segon. Aprovar la contractació a l’empresa adjudicatària Etecnic Movilidad Eléctrica SRL, dels bens i/o serveis següents:
· Software Etecnic Smart Manager inclou llicència per a 5 punts de recàrrega 3G (2 anys) (carregador 462) contracte de l’1/01/2022 al 31/12/2023.
· Visites anuals (Actualitzacions de firmware i verificacions de proteccions, resistència a terra, verificació aïllament, supervisió fulltime del seu funcionament i comunicacions). Revisió en remot diari dels equips i teleassistència 24 hores/365 dies, inclou llicència per a 5 punts de recàrrega (2 anys) (carregador 462) contracte de l’1/01/2022 al 31/12/2023.
· Software Etecnic Smart Manager inclou llicència per 5 punts de recàrrega i targeta 3G (2 anys) (carregador 463) contracte de l’1/01/2022 al 31/12/2023.
· Visites anuals (Actualitzacions de firmwaare i verificacions de proteccions, resistència a terra, verificació aïllament, supervisió fulltime del seu funcionament i comunicacions). Revisió en remot diari dels equips i teleassistència 24 hores/365 dies, inclou llicència per 5 punts de recàrrega (2 anys) (carregador 463) contracte de l’1/01/2022 al 31/12/2023.
Tercer. Aprovar l'autorització i disposició de la despesa per import de 5.517,60 € que s'imputarà, dins del pressupost municipal de l'any 2022, a càrrec de l'aplicació pressupostària 1700.22697.
Quart. Comunicar aquest acord a la Central de contractació de l’ACM i al CCDL (carrer València, 231, 6a, 08007, Barcelona) i a l’empresa adjudicatària ETECNIC Movilidad Eléctrica SRL.


	Expedient 2393/2021. Contracte menor de servei – Plataforma de gestió integral de la deixalleria de Solsona

	Favorable
	Tipus de votació: unanimitat

	Vist l'informe del regidor delegat de Medi ambient de 27 de desembre de 2021, en què fa saber que és necessari per l'Ajuntament de Solsona dur a terme la contractació del servei per a la gestió dels residus especials de la deixalleria de Solsona degut a la necessitat i l’obligació de gestionar els residus especials municipals d’origen no industrial i, per tant, es considera convenient efectuar aquesta contractació, atès l'interès públic i la manca de mitjans.
La Plataforma de gestió integral de deixalleries Wastip és una eina que facilita la gestió de la deixalleria, efectuant un registre d’entrades i sortides de residus i de l’espai de Reutilització i PxR per part de l’operari/a, així com la consulta d’aquestes dades per part de l’ens local, empresa gestora i els usuaris, millorant així l’eficiència, control i transparència del servei;
Aquesta plataforma de deixalleries és compatible amb la plataforma de gestió de la recollida de residus porta a porta implantada al municipi de Solsona el 15 de novembre de 2021; d’aquesta manera, es poden agrupar i gestionar les dades dels usuaris optimitzant la transparència i efectivitat dels servei municipal de gestió de residus.
Des de l'àrea de Medi ambient de l’Ajuntament s’ha sol·licitat pressupost a l’empresa MOBA-ISE Mobile Automation, SL, que ha presentat pressupost a data 9 de novembre de 2021. El pressupost inclou la implantació, el software i la configuració de amb un import total de 8.378,10 € (IVA no inclòs). També inclou l’accés i el manteniment del primer any.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 90513000-6 (Paquet de software de gestió d'instal·lacions).
El pressupost d'aquest servei és inferior a 15.000,00 € (sense IVA), i la durada prevista per efectuar-lo és inferior a un any, sense pròrroga, la qual cosa suposa que el procediment adequat per a la seva tramitació serà el contracte menor.
El present contracte no altera el seu objecte, ni es fracciona per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de serveis “Plataforma de gestió integral de la deixalleria de Solsona" al contractista MOBA-ISE Mobile Automation, SL per un import de 8.378,00 € (sense IVA) i 10.137,50 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1620.63300 per a l’exercici 2021.
Tercer. Designar com a responsable de l'execució del contracte el tècnic del departament de Medi ambient de l’Ajuntament de Solsona.
Quart. Incorporar la factura i tramitar el pagament, si escau, una vegada realitzada la prestació.
Cinquè. Notificar l'acord a l'adjudicatari.


	Expedient 2413/2021. Contracte menor de subministrament – vídeos campanya promoció comerç local

	Favorable
	Tipus de votació: unanimitat

	Vist l’informe elaborat pel tècnic de comerç i l’informe de necessitats emès pel regidor delegat de Desenvolupament local per tal d'encarregar la producció d'una sèrie de vídeos per posar en valor i promocionar el comerç local;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda iniciar l’expedient de contractació amb l’empresa Elsabeth, SCP, dels vídeos de promoció del comerç local per un valor de 6.000,00 € (IVA exclòs).


CONVENIS
	Expedient 2314/2021. Conveni de col·laboració amb l’Associació de Festes del Carnaval de Solsona per fer front a les despeses de lloguer, durant l'any 2022, del local situat al Vall Fred, 12, baixos

	Favorable
	Tipus de votació: unanimitat

	Es dóna compte del conveni de col·laboració entre l’Ajuntament de Solsona i l’Associació de Festes del Carnaval de Solsona per fer front a les despeses de lloguer, durant l'any 2022, del local situat al Vall Fred, 12, baixos, i que es transcriu tot seguit:
«Conveni de col·laboració entre l'Ajuntament de Solsona i l'Associació de Festes del Carnaval de Solsona
Solsona, __ de desembre de 2021
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20, de la ciutat de Solsona i CIF núm. P2525700G.
De l’altra, Gerard Argerich i Solanellas, president de l’Associació de Festes del Carnaval de Solsona, actuant en el seu nom i representació, amb seu social al Casal de Cultura s/n, bústia 45 de Solsona.
Les parts es reconeixen mútuament, en la qualitat en què intervenen, la capacitat d’obrar necessària per atorgar aquest conveni i, a aquest efecte,
Exposen
I. Que, en data 26 de febrer de 2019, l’Ajuntament de Solsona (en endavant, l’Ajuntament) i l’Associació de Festes del Carnaval de Solsona (en endavant, l’Associació) van signar un conveni de col·laboració que establia els compromisos que assumien ambdues parts en relació a l’organització de la festa del carnaval i que venç el dia 31 de maig de 2022.
II. Que, entre els compromisos que assumia l’Ajuntament, hi figurava la formalització d’una proposta de cessió a l’Associació dels baixos de l’edifici de “cal Manel”, al núm. 17 del carrer del Castell i de propietat municipal
III. Que, a causa de les cales realitzades pels serveis municipals a l’edifici esmentat, no serà possible la utilització dels baixos del mateix per part de l’Associació durant l’any 2022.
IV. Que, per suplir la manca d’espais, l’Associació ha formalitzat un contracte de lloguer pel local situat als baixos del núm. 12 del carrer del Vall Fred, per un preu de 500,00 € mensuals (605,00 €, IVA inclòs)
V. Que, atesa la impossibilitat de donar compliment al compromís de l’Ajuntament de cedir els baixos de “cal Manel”, és voluntat de l’ens municipal col·laborar amb l’Associació en les despeses que comporta, durant un any, el lloguer relacionat al punt anterior.
Per tot això, les parts acorden formalitzar aquest conveni de col·laboració, per la qual cosa,
Acorden
1. L’Ajuntament concedirà a l’Associació una subvenció per a fer front a les despeses de lloguer, durant l’any 2022, del local situat als baixos del núm. 12 del Vall Fred.
2. La subvenció serà d’un import total de 7.260,00 € (corresponents a 12 mensualitats a un import de 605,00 € mensuals).
3. El pagament, per part de l’Ajuntament, es farà una vegada l’Associació hagi presentat el contracte de lloguer formalitzat amb la propietat.
4. D’acord amb la Llei 38/2003, de 17 de novembre, General de Subvencions, l’Associació haurà d’aportar la documentació següent:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent)
· finançament de l’actuació (recursos propis i altres ajuts)
· full de dades bancàries.
5. La resta de compromisos previstos al conveni signat el dia 26 de febrer de 2019 continuen vigents fins al venciment del mateix.
6. El conveni que avui se signa serà vigent fins a 31 de desembre de 2022.
I perquè consti, i en prova de conformitat, les parts signen el present document, per duplicat i a un sol efecte, a la ciutat i en la data esmentades al principi.»
A proposta de l'alcaldessa i del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


	Expedient 2404/2021. Conveni de col·laboració amb l'Associació Musical Patinfanjàs per tal de mantenir les festivitats locals de Corpus i de la Festa Major, període 2021-2024

	Favorable
	Tipus de votació: unanimitat

	L'Ajuntament de Solsona té interès a signar un conveni de col·laboració amb l'Associació Musical Patinfanjàs amb l'objectiu de consolidar la col·laboració mútua per tal de mantenir les festivitats locals del Corpus i de la Festa Major com a elements motors que formen part, entre d’altres, de la revitalització cultural i festiva de Solsona, per al període 2021-2024, i mitjançant la signatura d’aquest conveni, i cancel·lar l’import pendent de les actuacions musicals realitzades des del 2012 fins al 2020 i que no s’han arribat a facturar degut a què l’Associació no estava constituïda.
De conformitat amb allò que s'ha fixat en els articles 47 i següents de la Llei 40/2015, d'1 d'octubre, de Règim Jurídic del Sector Públic i 21.1.s) de la Llei 7/1985, de 2 d'abril, reguladora de les Bases del Règim Local,
A proposta de la regidoria de Cultura, la Junta de Govern Local, en virtut de les facultats que té delegades per decret d'alcaldia 339/2021, de 4 d’octubre, per unanimitat dels assistents, acorda:
Primer. Aprovar l'acord de col·laboració amb l'Associació Musical Patinfanjàs amb la finalitat de mantenir les festivitats locals del Corpus i de la Festa Major, amb la formalització del conveni que s'adjunta com a annex amb el present acord.
Segon. Autoritzar i disposar la despesa amb càrrec a l'aplicació pressupostària 3380.48900 per a l’exercici 2021.
Tercer. Notificar l'acord a l'Associació Musical Patinfanjàs.
Annex
"Conveni de col·laboració entre l'Ajuntament de Solsona i l'Associació Musical Patinfanjàs
Solsona, ______________
Reunits
D’una banda l’Il·lma. Sra. Judit Gisbert Ester, alcaldessa de l’Ajuntament de Solsona, amb domicili al carrer del Castell, 20.
I de l’altra, el Sr. Jaume Subirà Cambray, president de l’Associació Musical Patinfanjàs de Solsona, amb domicili al carrer d’Antoni Gaudí, sala annexa de la Sala Polivalent.
Totes les parts es reconeixen mútuament la capacitat legal necessària per obligar les seves respectives entitats, i
Manifesten
1. Que és voluntat de l’Ajuntament Solsona continuar col·laborant amb l’Associació Musical Patinfanjàs.
2. Que l’Associació Musical Patinfanjàs amb la seva orquestra porta a terme les actuacions musicals al carrer de les festes de Corpus i Festa Major.
3. La coincidència parcial d’objectius entre l’Ajuntament de Solsona, i l’Associació Musical Patinfanjàs, ha originat un interès comú en la recíproca col·laboració d’aquestes entitats, i aquesta voluntat de col·laboració aconsella l’establiment del present conveni amb l’objectiu de contribuir en la necessària conservació del patrimoni cultural de les festivitats locals.
4. En conseqüència, les parts formalitzen el present conveni, el qual es regirà pels següents
Pactes
Primer. Objecte
El present conveni té per objecte consolidar la col·laboració mútua per tal de mantenir les festivitats locals del Corpus i de la Festa Major com a elements motors que formen part, entre d’altres, de la revitalització cultural i festiva de Solsona, per al període 2021-2024, i mitjançant la signatura d’aquest conveni cancel·lar l’import pendent de les actuacions musicals realitzades des del 2012 fins al 2020 i que no s’han arribat a facturar degut a què l’associació no estava constituïda.
Segon. Obligacions de les parts
1. L’Ajuntament Solsona es compromet a:
· Col·laborar en la difusió, promoció i coordinació del projecte.
· Col·laborar en la consecució dels objectius del present conveni fent una aportació anual, prèvia justificació documental, per tal que en quatre anys es posin al corrent les dues entitats, de la forma següent:
Exercici 2021………….. 10.000 €
Exercici 2022………….. 10.000 €
Exercici 2023………….. 15.000 €
Exercici 2024………….. 15.000 €.
· Fer front a les factures de les actuacions musicals de Corpus i de la Festa Major, de cada exercici, 2021, 2022, 2023 i 2024.
2. L’Associació Musical Patinfanjàs de Solsona es compromet a:
· Responsabilitzar-se de la coordinació i de la gestió de les actuacions musicals esmentades.
· Aportar els mitjans personals i materials per al desenvolupament d’aquestes actuacions.
· Col·laborar en la consecució dels objectius del present conveni
· Presentar la documentació, en temps i forma, justificativa de les actuacions musicals.
Tercer. Vigència del conveni
Que el present conveni té vigència des de l’1 de gener de 2021 i fins el 31 de desembre de l’any 2024.
Quart. Modificacions del conveni
Les modificacions a introduir en el conveni requeriran de la seva subjecció al mateix procediment i requeriments formals seguits per a la seva formalització inicial. Les modificacions del conveni s’hauran de fer mitjançant addendes.
Cinquè. Compliment de la Llei orgànica de protecció de dades
Les parts acorden expressament que en l’obtenció i tractament de dades de persones físiques que es puguin dur a terme en compliment d’aquest conveni respectaran la Llei Orgànica 3/2018 de 5 de desembre, de protecció de dades de caràcter personal i demès disposicions que siguin aplicables en la matèria.
Sisè. Règim jurídic
1. Les parts es comprometen a resoldre de manera amistosa qualsevol desacord que demani de la interpretació i acompliment del present conveni.
2. En darrer terme, si no pogués assolir-se un acord, les parts se sotmetran a l’ordre jurisdiccional contenciós administratiu dels Jutjats i Tribunals competents.
Setè. Causes de resolució del conveni
Aquest conveni es resoldrà:
1. Per acord mutu de les parts.
2. Per incompliment de les obligacions establertes en aquest conveni per qualsevol de les parts.
3. Per impossibilitat d’aconseguir l’objecte o la finalitat prevista en aquest conveni.
4. Per altres causes de resolució previstes en el marc normatiu vigent.
I en prova de conformitat amb l’anteriorment exposat, les parts signen dos exemplars d’aquest conveni a un sol efecte, en el lloc i dia assenyalats a l’encapçalament."


GOVERNACIÓ
	Expedient 2384/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a uns vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'han de passar a recollir les targes per l'Oficina d'Atenció Ciutadana.


HISENDA
	Expedient 67/Mj.146.2015. Llicència urbanística – retorn fiança gestió de runes

	Favorable
	Tipus de votació: unanimitat

	Vista la sol·licitud en què es demana que es retorni la fiança que es va dipositar en concepte de gestió de runes per unes obres, concedides per acord de la Junta de Govern Local del dia 20 de maig de 2019, per a la reforma i ampliació d'un habitatge unifamiliar aïllat conegut situat a la partida de Santa Llúcia (exp. Mj2019/6);
Vist que s'ha aportat la documentació justificativa del tractament de les runes (registre d'entrada 2021-E-RE-857, de 16 de juliol);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda retornar a la sol·licitant la fiança esmentada per un import de cent cinquanta euros (150,00€).


	Expedient 1267/2020. Bonificació 50% ICIO – instal·lació d'un sistema de captació d'energia solar fotovoltaica d’autoconsum

	Favorable
	Tipus de votació: unanimitat

	Vista la sol·licitud en què es demana la bonificació corresponent de l'Impost sobre una empresa, per a l'obra d'instal·lació d'un sistema de captació d'energia solar fotovoltaica d'autoconsum a un habitatge (exp Mn2020/62), concedida per acord de la Junta de Govern Local el dia 31 d'agost de 2020;
Vist que s'ha aportat la documentació justificativa de final d'obra (registre d'entrada 2021-E-RE-883, de 26 de juliol);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda bonificar al sol·licitant quaranta-cinc euros (45,00 €), corresponents al 50% de l'ICIO, regulat a l'article 6è de l'Ordenança de l'impost sobre construccions, instal·lacions i obres.


MERCAT
	Expedient 2369/2021. Absències del mercat setmanal de venda no sedentària, novembre de 2021

	Favorable
	Tipus de votació: unanimitat

	Vistos els articles 17 i 18 de l'ordenança reguladora del mercat municipal de Solsona de venda no sedentària que regula les vacances i absències del mercat setmanal de Solsona;
Vist que l’article 11 b) del reglament considera un supòsit de revocació de l’autorització el fet de no ocupar el lloc de vende sense causa justificada durant 6 dies seguits del mercat de divendres o 8 dies de manera alternada en el període d’un any;
Vist que, d’acord amb l’article 20 del reglament, l’absència injustificada durant 3 dies és motiu d’infracció lleu;
Vist que comesa una infracció lleu es farà, d’acord amb l’article 21, un únic advertiment i un cop fet l’advertiment, si el motiu de la falta continua s’aplicarà una sanció d’entre 120,00 i 400,00 €;
Vista la informació documental aportada pel tècnic de comerç després de fer la inspecció in situ del control d’assistència del mercat de venda no sedentària dels divendres 5, 12, 19 i 26 de novembre;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Notificar a uns marxants la seva absència del mercat setmanal de venda no sedentària de Solsona corresponent al divendres 5 de novembre de 2021 i comptabilitzar aquesta absència com a període de vacances.
Segon. Notificar les absències al mercat de Solsona durant el mes de novembre i comptabilitzar-les com a absències injustificades en haver esgotat ja el seu període de vacances i no haver-les justificat d’acord amb els motius contemplats a l’article 18 del reglament als següents marxants.
Tercer. Notificar a un marxant la revocació de la seva autorització per a l’exercici de la venda no sedentària al mercat de Solsona en no haver ocupat el seu lloc de venda sense causa justificada durant 8 dies seguits entre el 8 d’octubre de 2021 i el 26 de novembre de 2021.


PARCS I JARDINS
	Expedient 1784/2021. Venda de béns municipals obsolets

	Favorable
	Tipus de votació: unanimitat

	Vista la sol·licitud d'adquisició de béns municipals obsolets per reutilitzar que ha promogut l'Ajuntament de Solsona dins la campanya "Mobiliari urbà obsolet, llibres i altres béns municipals de Solsona es posen a la venda a preus simbòlics per ser reutilitzats abans d'acabar en una planta de reciclatge o a l'abocador":
· Tobogan infantil de fusta i metall de tres graons d'altura de colors taronja, blau i vermell per un import de 50,00 €
· Estructura de gronxador metàl·lica de color verd amb seients de goma per un import de 40,00 €;
Atès que solament hi hagué una única oferta;
A proposta del regidor de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir-li els béns sol·licitats, un cop pagats els drets corresponents, i amb un termini de recollida de 15 dies laborables.


	Expedient 1785/2021. Venda de béns municipals obsolets

	Favorable
	Tipus de votació: unanimitat

	Vista la sol·licitud d'adquisició de béns municipals obsolets per reutilitzar que ha promogut l'Ajuntament de Solsona dins la campanya "Mobiliari urbà obsolet, llibres i altres béns municipals de Solsona es posen a la venda a preus simbòlics per ser reutilitzats abans d'acabar en una planta de reciclatge o a l'abocador":
· Estructura de gronxador sense seient per un import de 30,00 €;
Atès que solament hi hagué una única oferta;
A proposta del regidor de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir-li els béns sol·licitats, un cop pagats els drets corresponents, i amb un termini de recollida de 15 dies laborables.


PERSONAL
	Expedient 1485/2021. Convocatòria C05/2021. Creació d'una borsa de treball de professors/es per a l'Escola Municipal de Música de Solsona

	Favorable
	Tipus de votació: unanimitat

	Per acord de Junta de Govern Local de 13 de setembre de 2021 es va aprovar les bases reguladores del procés de selecció per constituir una borsa de treball de professors/es per a l’Escola Municipal de Música de Solsona, per cobrir temporalment les vacants i/o substitucions que es puguin originar en aquest lloc de treball.
La convocatòria i les bases es van publicar al web municipal, al BOP de Lleida núm. 192 de 4 d'octubre de 2021 i al DOGC núm. 8517 de 6 d'octubre de 2021.
Per decret d'Alcaldia 386/2021, de 15 de novembre, es va resoldre la llista provisional i nomenar el tribunal qualificador per a la seva valoració, i per decret d'Alcaldia 406/2021, d’1 de desembre, es va resoldre la llista definitiva.
El tribunal qualificador es va reunir per qualificar els mèrits dels candidats/es el 2 de desembre de 2021, i en va estendre acta.
D'acord amb la proposta del tribunal qualificador, la Junta de Govern Local, en virtut de les facultats que té delegades per decret d'Alcaldia núm. 339/2021, de 4 d'octubre, i per unanimitat dels assistents, acorda:
1. Constituir la borsa de treball de professors/es per a l'Escola Municipal de Música de Solsona. L'ordre de crida serà d'acord amb la major puntuació obtinguda al concurs i segons l'especialitat de la vacant a cobrir. Els/les aspirants que integren la borsa són els/les següents:
Cant
Posició
Aspirant
Puntuació
1
Esther Domingo Olaria
5 punts*(9,50 punts de formació)
2
Susanna Puig Ferrés
5 punts
3
Alba Mur Tena
4,70 punts
4
Montserrat Isanta Barcons
4 punts (també acredita l’especialitat de flauta)
5
M. Antònia Altadill Briansó
4 punts
5
Mariona Soldevila Sala
1,90 punts
6
Alba Marbà Ribalta
1 punt
Saxòfon
Posició
Aspirant
Puntuació
1
Alberto Matarredona Donat
5 punts*(6,70 punts de formació)
2
Helena Otero Correa
5 punts*(4,50 punts formació)
3
Núria Vitó Godina
4,90 punts
4
Salvador Aras Soler
3,90 punts
5
Marc Codina Capdevila
3,80 punts
6
Oriol Anton García
0,90 punts
Piano
Posició
Aspirant
Puntuació
1
Josep Haro Sotoca
3,2 punts
2
Josep Montserrat Terroba
3 punts
3
Arnau López González
0,40 punts
Trompa
Posició
Aspirant
Puntuació
1
Guillem Serra Llorens
2,20 punts
Trompeta
Posició
Aspirant
Puntuació
1
Javier Rodríguez Berenguer
5 punts
Flauta
Posició
Aspirant
Puntuació
1
Albert Fontanelles Ramonet
5 punts (es situa en primera posició perquè aporta l’acreditació de doctor)
2
Luís Ángel Gálvez Júlvez
5 punts (es situa en segona posició perquè acredita l’especialitat d’acordió)
3
Martín Espiaga Venanzi
5 punts
4
Paula Jané Jolonch
0,40 punts
Clarinet
Posició
Aspirant
Puntuació
1
Marc Codina Capdevila
3,80 punts
2
Clara Vilanova Vinadé
2 punts
3
Ariadna Armengol Ninot
0 punts
Violoncel
Posició
Aspirant
Puntuació
1
Ester Trilla Niubó
5 punts*(4,2 punts de formació)
2
Sergi Huerta Marín
5 punts*(2,7 punts de formació)
3
Marta Llona Colom
3 punts
4
Marc Martí Gasol
1,80 punts
Guitarra
Posició
Aspirant
Puntuació
1
Miquel Guiteras Soley
5 punts
2
Gerard Enrique Vilandeny
3 punts
Violí
Posició
Aspirant
Puntuació
1
Ismael Huertas Gómez
5 punts*(7,5 punts de formació)
2
Víctor Rodríguez Castaño
5 punts*(4 punts de formació)
3
Mireia Llorens Montsech
5 punts*(2,2 punts de formació)
2. Notificar aquesta resolució a tots/es els/les aspirants. 


URBANISME
	Expedient 547/2021. Llicència urbanística – realització d’un nou tram de línia de baixa tensió connectat a una línia existent per a l’electrificació del Centre d’Acollida d’Animals de Solsona

	Favorable
	Tipus de votació: unanimitat

	Vista la sol·licitud de llicència d'obres per a la realització d’un tram nou de 126 m de línia de baixa tensió connectat a una línia existent, per a l’electrificació del Centre d’Acollida d’Animals de Solsona, (exp. Mn2021/154);
Vist l'informe favorable emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Caldrà donar compliment a les prescripcions detallades als informes emesos pels organismes amb competències sectorials afectades que figuren a l’expedient, així com també vetllar pel compliment de les mesures d’integració paisatgística que consten en l’Estudi d’impacte i integració paisatgística del projecte.
· En relació a l’informe emès per l’Institut Cartogràfic i Geològic de Catalunya (22 d'abril de 2021):
· Prendre les mesures adequades durant i posteriorment a l’execució d’excavacions o talussos per evitar el desenvolupament d’inestabilitats.
· Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a càrregues.
· En cas d’efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del Patrimoni Cultural Català i el Decret 78/2002 de 5 de març, del Reglament de protecció del patrimoni arqueològic i paleontològic.
· En relació a l’informe emès pels Serveis Territorials a la Catalunya Central del Departament de Cultura (7 d’octubre de 2021):
· En el cas de descobriment de restes arqueològiques i/o paleontològiques durant l’execució del projecte, s’haurà d’aplicar el que disposen l’article 51 de la Llei 9/1993, de 30 de setembre, del Patrimoni Cultural Català i l’article 22 del Decret 78/2002, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· En relació a l’informe emès per l’Agència Catalana de l’Aigua (14 d'octubre de 2021):
· Es condicionen les obres a la sol·licitud, per part del peticionari del present informe, d’informe a la secció de Biodiversitat dels Serveis Territorials del Departament de Territori i Sostenibilitat corresponent, així com de la resta d’oportunes autoritzacions/informes que poguessin ésser necessàries d’altres Organismes de l’Administració Central, Autonòmica o Local, en especial les relacionades amb els aspectes mediambientals/paisatgístics.
· En relació a l’informe emès pel Departament d’Acció Climàtica, Alimentació i Agenda Rural (2 de desembre de 2021):
· Caldrà confirmar si les actuacions del projecte inclouen el soterrament de la línia elèctrica entre el suport núm. 2 i el centre d’acollida i, en aquest cas, preveure les mesures necessàries per a minimitzar els impactes sobre la vegetació i els sòls edàfics naturals.
· Pel que fa a les actuacions que impliquin la tala de peus d’espècies arbòries, caldrà atendre a la normativa vigent en matèria forestal. Es recomana triturar la vegetació desbrossada, per poder incorporar les restes al sòl com a adob. En el cas que es consideri oportú retirar aquestes restes, es gestionaran preferiblement en instal·lacions autoritzades com a plantes de compostatge.
· Caldrà planificar adequadament l’accés a les diferents zones de treball, de manera que l’afectació als terrenys amb vegetació natural preexistent sigui la mínima. Es procurarà accedir a les zones de treball des dels camps de conreu propers, per evitar obrir camins en zones amb vegetació natural.
· En les excavacions per a les fonamentacions dels nous suports es procurarà separar la terra vegetal (decapatge superficial) i conservar-la per a la restauració de l’entorn immediat afectat; pel que fa a les terres procedents de l’excavació a més fondària, en cas de no poder-se emprar en alguna altra obra propera deficitària, no es podran estendre sobre terrenys forestals.
· Caldrà evitar qualsevol vessament de formigó en fer les fonamentacions; en cas que se’n produeixin es tractarà com a residu de construcció i demolició i es gestionarà segons la normativa vigent. La neteja de les canaletes es farà sempre fora de l’obra o en un lloc degudament impermeabilitat per facilitar el seu trasllat i gestió posterior.
· Les instal·lacions auxiliars d’obra i les zones d’aplec provisional de materials se situaran sobre terrenys sense vegetació, o en zones prèviament condicionades a tal efecte.
· Durant l’execució de les obres es donarà compliment al conjunt de la normativa sectorial vigent en matèria de prevenció d’incendis forestals.
· En relació amb els impactes acústics, caldrà que les obres s’executin d’acord amb la Llei 16/2002, de 28 de juny, de protecció contra la contaminació acústica i el seu Reglament de desplegament, el Decret 176/2009, de 10 de novembre, on s’estableix els nivells d’immissió a l’ambient exterior produïts per les activitats diürnes i el veïnat.
· Els residus que es generin durant les obres s’hauran de gestionar en instal·lacions autoritzades per l’Agència de Residus de Catalunya, d’acord amb el Decret legislatiu 1/2009, de 21 de juliol, pel qual s’aprova el Text refós de la Llei reguladora de residus, i el Reial decret 210/2018 de 6 d’abril, pel qual s’aprova el Programa de Prevenció i Gestió de Residus i Recursos de Catalunya (PRECAT20), que regula la producció i gestió dels residus.
· En relació a l’informe previ dels Serveis Tècnics Municipals (18 de març de 2021):
· Abans d’iniciar les obres caldrà aportar: Assumeix visat de la direcció facultativa.
· La línia de subministrament de baixa tensió que surti des del darrer suport fins a l’edificació, ha de ser soterrada.
· Cal restaurar adequadament el terreny afectat per la instal·lació dels suports, especialment en el contorn de les bases dels suports.
· En el cas de descobriment de restes arqueològiques i/o paleontològiques durant l’execució d’aquesta part del projecte, s’haurà d’aplicar el que disposen l’article 51 de la Llei 9/1993, de 30 de setembre, del Patrimoni Cultural Català i l’article 22 del Decret 778/2022, de 5 de març, del Reglament de protecció del patrimoni arqueològic i paleontològic, que regula els descobriments per atzar d’aquests tipus de restes.
· Cal establir mesures en la instal·lació amb l’objecte de protegir l’avifauna.
· Tots els residus de l’actuació s’hauran de tractar adientment.
· Qualsevol incidència o alteració de les previsions inicials serà contrastada amb el Serveis Tècnics Municipals.
· Cal comunicar el final de l’obra i sol·licitar la verificació formal de la mateixa per part dels Serveis Tècnics Municipals.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1839/2021. Llicència urbanística – instal·lar un sistema de captació d'energia solar fotovoltaica de 25 kW nominals d’autoconsum en una edificació, partida de Santa Llúcia 

	Desfavorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica de 25 kW nominals d’autoconsum en una edificació situada a la partida Santa Llúcia, (ref. cadastral 25257A002002000000AG);
Vist l'informe emès pels Serveis Tècnics Municipals on es requereix sol·licitar al titular que aclareixi la naturalesa de les plaques de coberta, en el benentès que si aquestes fossin amb fibres d’amiant no podria obtenir l’autorització preceptiva del pla de treball que hauria de permetre la seva instal·lació, segons Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment;
A proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda requerir al titular que aclareixi la naturalesa de les plaques de coberta on s'ha d'instal·lar el sistema de captació d'energia solar fotovoltaica. Entretant no s'aporti aquesta documentació, l'Ajuntament no es pronunciarà sobre la llicència sol·licitada.


	Expedient 1840/2021. Llicència urbanística – instal·lar un sistema de captació d'energia solar fotovoltaica de 25 kW nominals d’autoconsum en una edificació, partida de Santa Llúcia 

	Desfavorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica de 25 kW nominals d’autoconsum en una edificació situada a la partida Santa Llúcia, (ref. cadastral 25257A002001860000AJ);
Vist l'informe emès pels Serveis Tècnics Municipals on es requereix sol·licitar al titular que aclareixi la naturalesa de les plaques de coberta, en el benentès que si aquestes fossin amb fibres d’amiant no podria obtenir l’autorització preceptiva del pla de treball que hauria de permetre la seva instal·lació, segons Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment;
A proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda requerir al titular que aclareixi la naturalesa de les plaques de coberta on s'ha d'instal·lar el sistema de captació d'energia solar fotovoltaica. Entretant no s'aporti aquesta documentació, l'Ajuntament no es pronunciarà sobre la llicència sol·licitada.


	Expedient 1843/2021. Llicència urbanística – instal·lar un sistema de captació d'energia solar fotovoltaica de 12 kW nominals d’autoconsum en una edificació, partida de Santa Llúcia 

	Desfavorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica de 12 kW nominals d’autoconsum en una edificació situada a la partida Santa Llúcia, (ref. cadastral 25257A002002000000AG);
Vist l'informe emès pels Serveis Tècnics Municipals on es requereix sol·licitar al titular que aclareixi la naturalesa de les plaques de coberta, en el benentès que si aquestes fossin amb fibres d’amiant no podria obtenir l’autorització preceptiva del pla de treball que hauria de permetre la seva instal·lació, segons Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment;
A proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda requerir al titular que aclareixi la naturalesa de les plaques de coberta on s'ha d'instal·lar el sistema de captació d'energia solar fotovoltaica. Entretant no s'aporti aquesta documentació, l'Ajuntament no es pronunciarà sobre la llicència sol·licitada.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

